পঞ্জাবের বিরুদ্ধে প্রথম এগারোয় বদল আনছে KKR?

ওয়েব ডেস্ক: চেন্নাই সুপার কিংসের (CSK) বিরুদ্ধে বিরাট জয় অতীত। কলকাতা নাইট রাইডার্সের (KKR) এবারের লক্ষ্য পঞ্জাব জয়। গত মরসুমে যে অধিনায়কের হাত ধরে নাইট শিবিরের তৃতীয় আইপিএল ট্রফি এসেছিল, সেই শ্রেয়স আইয়ারের (Shreyas Iyer) দলের বিরুদ্ধে খেলা। বাংলা নববর্ষের দিন এই ম্যাচ অজিঙ্ক্য রাহানেদের (Ajinkya Rahane) অত্যন্ত গুরুত্বপূর্ণ।

লিগ টেবিলে পঞ্চম স্থানে আছে কেকেআর। ছয় ম্যাচে তাদের ছয় পয়েন্ট। তাদের ঠিক নীচেই আছে পঞ্জাব। তাদেরও সংগ্রহ ছয় পয়েন্ট তবে নেট রান রেটে কলকাতার থেকে পিছিয়ে তারা। তবে শ্রেয়স আইয়াররা এক ম্যাচ কম খেলেছেন যা অনেকটা অ্যাডভান্টেজ দেবে পরে। তাই পঞ্জাবের থেকেও কেকেআরের জেতার তাগিদ বেশি।

আরও পড়ুন: কাম্বলিকে বিরাট আর্থিক সাহায্য গাভাসকরের!

মুল্লানপুরের উইকেট কেমন তা দেখেই প্রথম একাদশ ঠিক করবে নাইট ম্যানেজমেন্ট। স্পিনারদের জন্য সাহায্য থাকলে আগের দিনের দলই খেলবে। তবে পাটা উইকেট হলে ফের বসানো হতে পারে মইন আলিকে (Moeen Ali)। তাঁর জায়গায় স্পেনসার জনসন খেলতে পারেন আবার আনরিখ নর্খিয়াকে নামানো হতে পারে। ইদানীং নেটে প্রচুর পরিমাণে ঘাম ঝরাতে দেখা গিয়েছে প্রোটিয়া পেসারকে।

কেকেআর-এর সম্ভাব্য একাদশ: সুনীল নারিন, কুইন্টন ডি কক (উইকেটরক্ষক), অজিঙ্ক্য রাহানে (অধিনায়ক), অঙ্গকৃষ রঘুবংশী, ভেঙ্কটেশ আইয়ার, রিঙ্কু সিং, আন্দ্রে রাসেল, রমনদীপ সিং, হর্ষিত রানা, আনরিখ নর্খিয়া/মইন আলি, বরুণ চক্রবর্তী।